Oct 05,2015
ఫ్లిప్‌కార్డ్‌ సిఎఫ్‌వోగా శ్రీరామ్‌
      న్యూఢిల్లీ : ప్రముఖ ఈ-కామర్స్‌ దిగ్గజం ఫ్లిప్‌కార్డ్‌ చీఫ్‌ ఫైనాన్షియల్‌ ఆఫీసర్‌గా (సిఎఫ్‌వో) కొత్తగా శ్రీరామ్‌ వెంకటరామన్‌ నియమితులయ్యారు. ఈ మేరకు కంపెనీ ఒక ప్రకటనను విడుదల చేసింది. ఇకపై సంస్థకు చెందిన అన్ని ఆర్థిక లావాదేవీలను వెంకటరామన్‌ పర్యవేక్షిస్తారని తెలిపింది. నిర్దేశిత లక్ష్యాలను చేరుకోవడానికి కృషి చేస్తారని పేర్కొంది. శ్రీరామ్‌ యూనీలివర్‌ కంపెనీలో 19 ఏండ్ల పాటు వివిధ హౌదాల్లో పనిచేశారు. ఫ్లిప్‌కార్డ్‌ టాక్స్‌ డిపార్ట్‌మెంట్‌లోనూ మార్పులు చేసింది. ఉపాధ్యక్షుడిగా పనిచేస్తున్న ప్రమోద్‌జైన్‌కు పన్నుల శాఖ అధిపతిగా అదనపు బాధ్యతలు అప్పగించింది. జైన్‌ ప్రపంచంలోనే అతిపెద్దదైన ఇండస్‌ టెలికం టవర్‌ కంపెనీకి ఈ విభాగంలో ఐదేండ్లు పని చేశారు. ఇండస్‌ టెలికం టవర్‌ కంపెనీ ఎయిర్‌టెల్‌, ఐడియా, వొడాపోన్‌లు భాగస్వామ్యులుగా ఉన్న సంస్థ.
మీ స్నేహితులకు రికమెండ్ చెయ్యండి